
ВЪТРЕШНИ ПРАВИЛА
ЗА ОРГАНИЗАЦИОННИТЕ ПРОЦЕДУРИ ПО БРАКУВАНЕТО, ЛИКВИДИРАНЕТО И ПРОДАЖБАТА НА НЕГОДНИ АКТИВИ, СОБСТВЕНОСТ  НА „СЦДП“ ДП ГАБРОВО И ТП ДГС/ДЛС

ГАБРОВО
2021 година
Р а з д е л  І   

ОБЩИ ПОЛОЖЕНИЯ


Чл.1 Тези Вътрешни правила уреждат условията и реда за бракуване, ликвидиране и продажбата на активите на СЦДП ДП Габрово, които поради износеност или други причини са станали негодни за използване по предназначението им.

Чл.2 Бракуваните активи, които са станали негодни за ползване, но могат да се ползват от други ТП или организации или да се ползват като отпадъци, суровини, материали не подлежат на унищожаване.

Чл.3 Бракуването се осъществява във връзка с извършването на годишните инвентаризации на материалните активи или през текущия отчетен период при настъпила необходимост.

Чл.4 До утвърждаването на актовете за брак, бракуваните активи се съхраняват отделно при МОЛ на обекта, а когато е необходимо се изземват от него и се предават под отчет на определено материално – отговорно лице от директора или упълномощено от него длъжностно лице.


Чл. 5  (1) След утвърждаване на акта за брак по съответния ред, в който се посочва и начина на ликвидация на активите, които са станали негодни за използване или за други цели, се ликвидират, съгласно указания начин в присъствието на инвентаризационната комисия, а при особени случаи от специално назначена комисия.



  (2) При унищожаване на бракувани хранителни продукти се спазват и разпорежданията на БАБХ.

Р а з д е л  ІІ

БРАКУВАНЕ НА АКТИВИ

Чл.6 Балансовите дълготрайни активи /ДА/ или краткотрайни активи /КА/ се бракуват, когато:
(1) Физически или морално са износени или повредени, независимо дали е изтекъл полезният им живот или срока на икономическа годност.
          (2) 1. Директорът на СЦДП, ТП ДГС/ДЛС определят със заповед комисия, която да установи състоянието на актива/активите. В състава на комисията задължително се включват:

1.1. материално-отговорното лице, на което са били заведени активите;

1.2. счетоводител;

1.3. техническо лице-специалист по съответния актив.

2. Комисията по т. 1 подготвя и представя на директора на СЦДП ДП, ТП ДГС/ДЛС писмен доклад за визираните активи.

3. Комисията попълва и подписва типови бланки на протоколи за бракуване на активите, съгласно Приложение № 1- за дълготрайни активи и Приложение № 2 за краткотрайни активи .

4. Протоколите Приложение № 1 се попълват за всеки актив. На лицевата страна на протокола се вписват всички данни за ДА (инвентарен номер, регистрационен номер, година на производство, година на заприходяване, № на двигател, № на рама, балансова стойност и др.).
5. Протоколите Приложение № 2 се попълват може да се попълват за повече от един актив, като се посочват номенклатурен номер и наименование.
6. На първа страница на протоколите задължително се декларират следните данни:

6.1. Има ли виновни длъжностни лица за състоянието на активите;

6.2. В наличност ли са активите към момента на бракуването в склад, гараж или друго помещение на територията на СЦДП ДП или съответното ТП.

7. В протоколите задължително се попълва начина, по който ще се ликвидират активите (физическо унищожаване, предаване на лицензирана фирма за вторични суровини или разкомплектоване на годни агрегати, възли или части).

8. В случаите, за които се предлага ликвидация чрез разкомплектоване на годни агрегати, възли или части се прилага опис и се посочва писмено мястото, където ще бъдат съхранени същите след бракуването.

9. При липса на данни за вписване на реквизитите на протокола се представя писмена информация за причините.

10. Протоколи, които не съдържат писмена информация за всички реквизити, не се разглеждат от управителния съвет на СЦДП ДП – Габрово.

11. Докладна записка с искането за бракуване се подава до директора на СЦДП ДП – Габрово за разглеждането й на заседание на УС на СЦДП ДП – Габрово.

12. Докладната записка по т. 11 съдържа кратки мотиви за необходимостта от бракуване на активите и се придружава от:

12.1. копие от доклада по т. 2;

12.2. протокол за брак, оформени по надлежния ред;

12.3. актуална експертна оценка от лицензиран оценител или специализирана фирма;

12.4. актуална експертна оценка от лицензиран оценител е задължителна, при оценка на недвижими ДМА, ППС и ДМА, чиято ликвидация ще се осъществява чрез продажба.

12.5. копие от лиценза на експерта-оценител, заверен с негов печат, подпис и текст „Вярно с оригинала“.

12.6. актуална експертна оценка от лицензиран оценител не се изисква при бракуване на фиданки и хранителни продукти с изтекъл срок на годност, подлежащи на унищожаване и ДА, не посочени в т.12.4. подлежащи на физическо унищожаване или рециклиране;

13. УС на СЦДП ДП – Габрово разглежда и обсъжда постъпилите предложения от ТП ДГС/ДЛС и взема решения за разпореждане,бракуване или ликвидация на активи с балансова стойност до 30 000 лв.
14. След положително решение на УС на СЦДП ДП – Габрово или след решение на Министъра на земеделието,  храните и горите, в случаите когато балансовата стойност на активи е над 30 000 лв, директорът на съответното ТП ДГС/ДЛС издава заповед за бракуване на активи.

15. Бракуването на активите от съответните ТП ДГС/ДЛС, подали документи за това, се извършва след издаване на заповедта по т. 14.

Чл.7
(1) При установяване на улики за небрежно или безстопанствено отношение по време на експлоатацията на предложения за бракуване актив, комисията задължително прави предложение в протокола за бракуване за търсене на съответни отговорности от виновните длъжностни и други лица.



(2)  Директорът предприема необходимите мерки за търсене на съответните отговорности при установени улики за небрежно или безстопанствено отношение при експлоатацията на бракувания дълготраен материален актив, от отговорните длъжностни и други лица.
Чл.8 Задбалансовите активи /ЗБА/ са активи, които счетоводно са отчетени на разход, но физически съществуват и се използват, а отчетността им се осъществява в задбалансови сметки.
           (1) Задбалансовите активи се бракуват , когато физически или морално са износени или повредени.
           (2) Директорът на СЦДП, ТП ДГС/ДЛС определят със заповед комисия, която да установи състоянието на задбалансовите активи.

           (3) Комисията попълва и подписва типови бланки на протоколи за бракуване на активите,  Приложение № 2.
           (4) Директорът на ДП или на съответното ТП ДГС/ДЛС издава заповед за бракуване на задбалансовите активи.
            (5) Директорът на ТП ДГС/ДЛС изпраща на директора на ДП уведомително писмо и копие от издадената заповед за бракуване на задбалансовите активи.

Р а з д е л  ІІI
ЛИКВИДИРАНЕ НА БРАКУВАНИТЕ ДЪЛГОТРАЙНИ АКТИВИ

Чл.9 Бракуваните активи могат да се ликвидират по някой от следните начини:

          1. Оставят се за използване като материални активи с друго предназначение в съответната единица;

          2. След бракуването им се продават по реда на ЗДС, ППЗДС или Наредба №7;


3. Предават се безвъзмездно на други ТП или външни организации, за използване като активи със същото или друго предназначение със заповед на директора на СЦДП ДП.

4. Продават се за отпадъци на предприятия за вторични суровини;


5. Унищожават се или се изхвърлят когато са напълно негодни за каквато и да е цел и не могат да се използват като вторични суровини;


Чл.10 Начинът на ликвидирането на бракуваните активи, включително и на материалите и частите добити от тях се определя в заповедта за бракуване и ликвидиране от директора на СЦДП ДП или съответното ТП.


Чл.11 Ликвидирането на съставни части, от активи съставляващи сложен инвентарен обект, е частична ликвидация и се оформя като пълна ликвидация на съответния обект.


Чл.12 Дълготрайни активи, които имат научно, историческо, художествено или архитектурно значение, не могат да се бракуват и ликвидират без съгласието на Министерство на културата и други компетентни органи на които това е вменено по силата на специални закони.


Чл.13 Разходите по ликвидацията на активите са за сметка на  СЦДП ДП, ТП ДГС/ДЛС, а получените приходи се отчитат като приходи от други продажби. 

РАЗДЕЛ IV
ПРОДАЖБА НА ИЗЛИШНИ ИЛИ НЕГОДНИ ДВИЖИМИ ВЕЩИ – ЧАСТНА ДЪРЖАВНА СОБСТВЕНОСТ

Чл.14 Продажбата на излишни или негодни движими вещи – частна държавна собственост, се извършва по реда на Наредба № 7 ОТ 1997 Г. на министъра на финансите.


Чл.15 Докладна записка с искането за продажба се подава до директора на СЦДП ДП - Габрово за разглеждането й на заседание на УС на СЦДП ДП – Габрово.


Чл.16 Докладната записка по чл.15 съдържа кратки мотиви за необходимостта от продажбата на вещите и се придружава от:
1. Опис  на вещите, които се предлагат за продажба, съпроводени с информация за техните индивидуализиращи белези: балансова стойност, година на производство, година на заприходяване и инвентарен №.

2. актуална експертна оценка от лицензиран оценител;

3. копие от лиценза на експерт-оценител, заверен с негов печат, подпис и текст „Вярно с оригинала“.

4. Лицензът на оценителя трябва да бъде за вида ДА, който ще оценява. Не се допуска разминаване в данните за индивидуализиращите белези в описите по т.1. и тези, посочени в лицензната оценка. Лицензната оценка задължително включва срок, за който е валидна.

5. УС на СЦДП ДП – Габрово разглежда и обсъжда постъпилите предложения от ТП ДГС/ДЛС и взема решение относно наличието на основание за продаване на ДА. В случай че предложеният за продажба ДА е с балансова стойност над 30 000 лв., УС на СЦДП ДП – Габрово предлага на Министъра на земеделието, храните и горите да вземе решение за продажбата му.

6. След положително решение на УС на СЦДП ДП – Габрово или след решение на Министъра на земеделието, храните и горите, в определените за това случаи, директорът на СЦДП ДП , съответното ТП ДГС/ДЛС издава заповед за продажба на ДА.

ЗАКЛЮЧИТЕЛНИ РАЗПОРЕДБИ


§1.Настоящите вътрешни правила, инструкция може да бъде изменяна и допълвана със заповед на  директора на СЦДП ДП Габрово.
§2. Тази инструкция е съобразена с изискванията на ЗСЧ, ЗДФИ, ППЗДФИ, ЗГ, ПОД на СЦДП ДП и другите нормативни актове, регламентиращи дейността на СЦДП ДП Габрово.
   ИЗГОТВИЛ: …...……………..

   Гл. счетоводител: Петьо Цонев

